**Molėtų rajono savivaldybės taryba**

**SPRENDIMAS**

**dėl MOLĖTŲ RAJONO SAVIVALDYBĖS PRAŠYMŲ IŠDUOTI SUTIKIMĄ ATIDARYTI AR STEIGTI LOŠIMŲ ORGANIZAVIMO VIETĄ AR TĘSTI LOŠIMŲ ORGANIZAVIMO VEIKLĄ LOŠIMŲ ORGANIZAVIMO VIETOJE NAGRINĖJIMO TVARKOS APRAŠO PATVIRTINIMO**

2022 m. rugsėjo    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos azartinių lošimų įstatymo 24¹ straipsnio 2 dalimi ir Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių rekomendacinių vertinimo kriterijų sąrašu, patvirtintu Lošimų priežiūros tarnybos direktoriaus 2022 m. kovo 30 d. įsakymu Nr. DIE-180 „Dėl Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių rekomendacinių vertinimo kriterijų sąrašo patvirtinimo“,

Molėtų rajono savivaldybės taryba  n u s p r e n d ž i a:

Patvirtinti Molėtų rajono savivaldybės prašymų išduoti sutikimą atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje nagrinėjimo tvarkos aprašą (pridedama).

Savivaldybės meras

PATVIRTINTA

Molėtų rajono savivaldybės tarybos

2022 m. rugsėjo d. sprendimu Nr.

**MOLĖTŲ RAJONO SAVIVALDYBĖS PRAŠYMŲ IŠDUOTI SUTIKIMĄ ATIDARYTI AR STEIGTI LOŠIMŲ ORGANIZAVIMO VIETĄ AR TĘSTI LOŠIMŲ ORGANIZAVIMO VEIKLĄ LOŠIMŲ ORGANIZAVIMO VIETOJE NAGRINĖJIMO TVARKOS APRAŠAS**

1. Molėtų rajono savivaldybės prašymų išduoti sutikimą atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje nagrinėjimo tvarkos aprašas (toliau – Aprašas) reglamentuoja Molėtų rajono savivaldybės administracijai pateiktų prašymų išduoti sutikimą atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje nagrinėjimo tvarką.

2. Sprendimą dėl sutikimo atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje Molėtų rajone (toliau – sutikimas) priima Molėtų rajono savivaldybės taryba.

3. Sutikimas ar atsisakymas išduoti sutikimą įforminamas Molėtų rajono savivaldybės tarybos sprendimu. Sprendimo projektą rengia Molėtų rajono savivaldybės administracijos Turto skyrius (toliau – Turto skyrius).

4. Apraše vartojamos sąvokos suprantamos taip, kaip jos apibrėžtos Lietuvos Respublikos azartinių lošimų įstatyme.

5. Lošimus turi teisę organizuoti bendrovės, gavusios licencijas organizuoti lošimus ir leidimus atidaryti automatų, bingo salonus, lošimo namus (kazino) arba gavusios licencijas organizuoti lošimus Lietuvos Respublikos azartinių lošimų įstatyme nustatyta tvarka.

6. Bendrovės, pageidaujančios atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje, Molėtų rajono savivaldybės administracijai pateikia:

6.1. prašymą išduoti sutikimą atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje (toliau – Prašymas) (Aprašo priedas), kuriame nurodoma: bendrovės pavadinimas, kodas, buveinės adresas, telefono numeris, elektroninio pašto adresas, lošimų organizavimo vietos adresas, numatomų organizuoti ar organizuojamų lošimų rūšys, numatomi, esami lošimo įrenginiai, jų skaičius;

6.2. gyvenamojo namo gyvenamosios paskirties patalpų savininkų daugumos sutikimą, jei lošimų organizavimo vietą ketinama atidaryti ar steigti gyvenamajame name, kurio pirmame aukšte esančios negyvenamosios patalpos pagal namo projektą ir eksploataciją yra pritaikytos kitai veiklai ir kuris iš gatvės turi pagrindinį įėjimą, nesutampantį su įėjimu į namo laiptinę.

7. Bendrovių prašymus nagrinėja Savivaldybės administracija.

8. Jeigu prašyme ar su prašymu pateiktuose dokumentuose nurodyti neteisingi duomenys ar pateikti ne visi privalomi pateikti dokumentai ir informacija, ne vėliau kaip per 5 darbo dienas nuo prašymo gavimo dienos bendrovei pranešama apie nustatytus trūkumus ir nurodomas ne trumpesnis kaip 10 darbo dienų terminas jiems pašalinti.

9. Savivaldybės tarybos sprendimo dėl sutikimo atidaryti ar steigti lošimų organizavimo vietą ar pratęsti lošimų organizavimo veiklą lošimų organizavimo vietoje projektas nerengiamas, jei lošimų organizavimo vietą numatoma steigti arba lošimų organizavimo veiklą tęsti lošimų organizavimo vietose, nurodytose Lietuvos Respublikos azartinių lošimų įstatymo 10 straipsnio 2 dalyje. Tokiu atveju bendrovė informuojama Savivaldybės administracijos raštu.

10. Nagrinėjant bendrovių prašymus atidaryti ar steigti lošimų organizavimo vietą yra atliekamas poveikio vertinimas pagal šiuos kriterijus:

10.1. atstumas nuo lošimų organizavimo vietos iki švietimo įstaigos turi būti ne mažesnis nei 100 m. Atstumas matuojamas nuo švietimo įstaigos teritorijos pradžios (tvoros ar kiemo pradžios) iki lošimų organizavimo vietos išorinės sienos;

10.2. atstumas nuo lošimų organizavimo vietos iki kultūros ar sveikatos priežiūros įstaigos turi būti ne mažesnis nei 100 m. Atstumas matuojamas nuo kultūros ar sveikatos priežiūros įstaigos išorinės sienos iki lošimų organizavimo vietos išorinės sienos;

10.3. atstumas nuo lošimų organizavimo vietos iki religinės bendruomenės ar bendrijos turi būti ne mažesnis nei 100 m. Atstumas matuojamas nuo religinės bendruomenės ar bendrijos teritorijos pradžios ar pastato, kuriame įsikūrusi religinė bendruomenė ar bendrija, išorinės sienos iki lošimų organizavimo vietos išorinės sienos.

11. Nagrinėjant lošimus organizuojančių bendrovių prašymus tęsti lošimų organizavimo veiklą lošimų organizavimo vietose yra atliekamas poveikio vertinamas pagal šiuos kriterijus:

11.1. įvertinami viešosios tvarkos nustatyti pažeidimai (jei jų yra) lošimų organizavimo vietoje, kurių skaičius per 5 metus turi būti ne didesnis nei 10 atvejų (duomenys tikrinami konkrečios lošimų organizavimo vietos adresu).

Kriterijaus vertinimui naudojami Informatikos ir ryšių departamento prie Lietuvos Respublikos vidaus reikalų ministerijos viešai prieinami duomenys (https://maps.ird.lt/map/), vertinant 5 metų laikotarpį iki prašymo užregistravimo Savivaldybės administracijoje dienos;

11.2. nustatoma, ar leidimo organizuoti lošimus galiojimo laikotarpiu nepablogėjo vietos, kurioje veikė lošimų organizavimo veikla, kriminogeninė situacija, ar buvo nustatyta administracinių nusižengimų, kurių skaičius už 5 metus turi būti ne didesnis nei 10 atvejų (duomenys tikrinami konkrečios lošimų organizavimo vietos adresu).

Kriterijaus vertinimui naudojami Informatikos ir ryšių departamento prie Lietuvos Respublikos vidaus reikalų ministerijos viešai prieinami duomenys (https://maps.ird.lt/map/), vertinant 5 metų laikotarpį iki prašymo užregistravimo Savivaldybės administracijoje dienos.

12. Kiti Savivaldybės administracijos padaliniai ir (ar) seniūnijos prireikus pagal kompetenciją privalo Savivaldybės administracijos padaliniui, nagrinėjančiam bendrovės prašymą ir atliekančiam bendrą poveikio vertinimą, ne vėliau kaip per 3 darbo dienas raštu suteikti prašomą informaciją, susijusią su konkrečios lošimų organizavimo vietos bendru poveikio vertinimu.

13. Turto skyrius Savivaldybės tarybai teikia svarstyti sprendimo projektą dėl sutikimo steigti lošimo namus ar tęsti lošimų organizavimo veiklą, kai prašymas ir su prašymu pateikti dokumentai atitinka Aprašo 10 ar atitinkamai 11 punktuose nurodytus reikalavimus.

14. Savivaldybės tarybos sprendimų projektai nerengiami ir Savivaldybės tarybos sutikimai neišduodami:

14.1. jei bendrovė per Aprašo 8 punkte nustatytą terminą nepateikia trūkstamų dokumentų ir (ar) nepašalina prašyme nustatytų trūkumų;

14.2. Aprašo 9 punkte nurodytu atveju;

14.3. jei bendrovė neatitinka Aprašo 10 ar atitinkamai 11 punkte nurodytų reikalavimų.

15. Apie Savivaldybės tarybos priimtą sprendimą bendrovė informuojama raštu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės prašymų išduoti sutikimą atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje nagrinėjimo tvarkos aprašo

priedas

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(buveinės pavadinimas, kodas, adresas, el. paštas, telefono numeris)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės administracijai

**PRAŠYMAS**

**IŠDUOTI SUTIKIMĄ ATIDARYTI AR STEIGTI LOŠIMŲ ORGANIZAVIMO VIETĄ AR TĘSTI LOŠIMŲ ORGANIZAVIMO VEIKLĄ LOŠIMŲ ORGANIZAVIMO VIETOJE**

20\_\_ m. \_\_\_\_\_\_\_\_ \_\_ d.

Prašau išduoti sutikimą atidaryti, steigti lošimų organizavimo vietą ar tęsti lošimų organizavimo veiklą. (*reikiamą pabraukti*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(lošimų organizavimo vietos adresas)

–––––––––––––––––––––––––––––––––––––––––––––––––––––––––––––––––––––––––––––––

(lošimų rūšys)

––––––––––-–––––––––––––––––––––––––––––––––––––––––––––––––––––––––––––––––––––

(esami lošimų įrenginiai, jų skaičius)

Pranešimą norėčiau gauti el. paštu:

––––––––––––––––––––––––––––––––––

(elektroninio pašto adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė) (parašas)